ReMIND

Vaš lični asistent.

**Predlog projekta**

**Verzija 1.0**

**Pregled izmena**

| **Datum** | **Verzija** | **Opis** | **Autor** |
| --- | --- | --- | --- |
| 04.03.2022. | 1.0 | Inicijalna verzija | Nikola |
|  |  |  |  |
|  |  |  |  |
|  |  |  |  |

**Sadržaj**

[**Cilj dokumenta**](#_ssyv1oug0dbr) **4**

[**Opseg dokumenta**](#_o6fhvav4v98h) **4**

[**Lična karta projekta**](#_779yb5jfmma3) **4**

[**Opis projekta**](#_3znysh7) **4**

[**Znanja i veštine potrebne za izradu projekta**](#_r53s34teboug) **4**

[**Cilj i motivacija tima**](#_jbcgt3ov4av3) **5**

[**Vođa tima**](#_77cqkntetef4) **5**

[**Komunikacija**](#_ov7mc8pxlj9l) **5**

[**Planiranje vremena**](#_3xwkux1fnfso) **5**

**Predlog projekta**

# **Cilj dokumenta**

Cilj dokumenta je definisanje projektnog zadataka i formiranje tima za kreiranje digitalnog asistenta u organizaciji i obaveštenosti poslovne firme, za lakše praćenje obaveza i događaja.

# **Opseg dokumenta**

Dokument opisuje temu i osnovne karakteristike projekta, motivaciju i potrebna znanja za njegovu izradu, motivaciju i osobine članove tima, komunikaciju među njima i vreme potrebno za izradu projekta.

# **Lična karta projekta**

| Naziv projekta | ReMIND |
| --- | --- |
| Naziv tima | TimRaketa |
| Članovi tima | Nikola Rašić 17907 [vođa tima]  Miloš Denić 16533  Ivan Bogosavljević 17561 |
| Problem je | Velika količina događaja, informacija i obaveza koje veoma lako mogu da preplave jednu osobu ili grupu ljudi. |
| Pogađa | Kompanije, organizacije i firme (bilo koja (ne)organizovana grupa ljudi). |
| Posledice su | Propuštanje potencijalno bitnih sastanaka i događaja. |
| Uspešno rešenje će | Svaku uključenu stranu blagovremeno obavestiti o konkretnim događajima i njihovim informacijama. Ovime će se šansa propuštanja bitnih situacija znatno smanjiti. |
| Proizvod je namenjen | Rukovodiocima(šefovi, menadžeri, sekretari) i njihovim timovima |
| Koji | Ne mogu sami da isprate i zapamte sve obaveze i sva dešavanja koja imaju u firmi/grupi, među radnicima i/ili volonterima. |
| Proizvod je | Desktop aplikacija za upravljanje događajima |
| Koja | je namenjena da omogući grupama ljudi da se lakše organizuju. |
| Za razliku od | Ograničenih opcija drugih kalendara i organizacionih softvera, |
| Naš proizvod će | Omogućiti veći integritet podataka i granularnije kontrole nad događajima u okviru lokalne mreže. |

# **Opis projekta**

Projekat će organizaciji dozvoliti da interaguju sa lokalnom ReMIND infrastrukturom. Korisnici će moći videti događaje, a u zavisnosti od nivoa pristupa, biće im omogućeno i upravljanje istim. U odnosu na svojstva svakog događaja, dotične adrese će biti blagovremeno obaveštene o svim relevantnim informacijama.

# **Znanja i veštine potrebne za izradu projekta**

Web server će biti razvijen korišćenjem .NET 5, dok će Desktop aplikacija koristiti WPF(Windows Presentation Foundation) u sklopu gore navedenog .NET 5. Članovi tima su adekvatno upoznati sa tehnologijama u okviru kojih će raditi.

# **Cilj i motivacija tima**

Tim želi da pruži ljudima korisno rešenje svakodnevnih problema organizacije i grupne informisanosti.

Članovi tima očekuju da nauče vredne sposobnosti rada u timu i žele da steknu korisno iskustvo pri razvoju softverskog proizvoda od početka do kraja.

Osobine članova tima su odlično upravljanje vremenom, iskrenost, odgovornost i dobre komunikacione sposobnosti.

# **Vođa tima**

Razgovorom između članova tima zaključeno je da će vođa tima biti Nikola Rašić. Član poseduje veće iskustvo sa dotičnom tehnologijom u odnosu na ostale članove tima.

# **Komunikacija**

Dogovor, komunikacija i razmena podataka između članova tima će se odvijati preko platforme “Discord”, dok će se organizacija razvijanja projekta i evidencija o odlukama obavljati na platformi “Trello”.

Tim će jednom nedeljno (po potrebi više puta) održavati sastanke u glasovnom kanalu gore napomenute platforme. Na sastancima ćemo podeliti iskustva, probleme, komentarisati iste i dogovoriti se o daljem razvoju projekta.

# **Planiranje vremena**

Svaki član bi projektu posvetio oko 5 sati nedeljno, odnosno, tim bi istom posvetio 15 sati nedeljno. Očekivani broj sati za izradu kompletnog projekta bi bio oko 150 sati. Sav višak vremena ćemo posvetiti usavršavanju detalja aplikacije.